               ЕВРОПЕЙСКА КОМИСИЯ
            Брюксел, 14.9.2016
            COM(2016) 579 final
            2016/0273(NLE)
            Предложение за
            РЕШЕНИЕ НА СЪВЕТА
            за установяване на позицията, която трябва да бъде приета от името на Европейския съюз във връзка с някои резолюции, които ще бъдат гласувани в рамките на Международната организация по лозата и виното (OIV)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Международната организация по лозата и виното (OIV) е междуправителствена организация с научно-технически характер, която развива дейност в областта на лозарството и винарството, напитките на винена основа, десертното грозде, сушеното грозде и други лозаро-винарски продукти. Целите на OIV са: i) да предоставя информация относно мерките, чрез които могат да бъдат взети предвид въпросите, тревожещи производителите, потребителите и другите участници в сектора на лозарството и лозаро-винарските продукти, ii) да подпомага другите международни организации, участващи в дейности по стандартизация, и iii) да спомага за международното хармонизиране на съществуващите практики и стандарти. Понастоящем в OIV членуват 46 държави, от които 21 са държави — членки на Съюза. В момента ЕС не е член на OIV.

               На равнището на ЕС по силата на Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти („Регламент за ООП“, ОВ L 347, стр. 671) някои от приетите и публикувани от OIV резолюции засягат правото на ЕС. В Регламента за ООП е предвидено позоваване на резолюциите на OIV в следните разпоредби:

               —някои приети и публикувани от OIV методи за анализ за определяне на състава на продуктите от лозаро-винарския сектор, на които трябва да се позове Комисията, освен ако те биха били неефективни или неподходящи с оглед на преследваната от Съюза цел (член 80, параграф 5 от Регламента за ООП);

               —някои спецификации за чистота и идентичност на веществата, използвани в енологичните практики, така че приетите и публикувани от OIV правила стават ipso facto задължителни по тези въпроси в ЕС (член 9 от Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения, ОВ L 193, стр. 1);

               —приети и публикувани от OIV енологични практики, които Комисията трябва да вземе под внимание, когато разрешава такива практики (член 80, параграф 3, буква а) от Регламента за ООП); и

               —същите енологични практики, когато се използват преди разрешаването им по член 80, параграф 3 от Регламента за ООП за производството на вина в трети държави (член 90, параграф 2 от Регламента за ООП).

               По същия начин по силата на Регламент (ЕО) № 2870/2000 на Комисията от 19 декември 2000 г. относно определяне на референтни методи на Общността за анализ на спиртните напитки (ОВ L 333, стр. 20) някои от приетите и публикувани от OIV резолюции засягат правото на ЕС. В член 3 от Регламент (ЕО) № 2870/2000 се предвижда позоваване на резолюциите на OIV, когато не са установени аналитични референтни методи на Общността за откриване и количествено определяне на вещества, съдържащи се в конкретна спиртна напитка.

               Въз основа на дискусиите, проведени в рамките на срещата на експертните групи за подготовка на общото събрание на OIV, може да се очаква, че в дневния ред на общото събрание ще бъдат включени за приемане следните резолюции, които имат правно действие в рамките на достиженията на правото на ЕС:

               –С проекторезолюциите OENO-TECHNO 10-444, 14-543, 14-545A, 14-545B, 14-567A, OENO-MICRO 14-546 и ECO-DROCON 13-523 се установяват нови енологични практики. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 тези резолюции ще засегнат достиженията на правото на ЕС.

               –С проекторезолюциите OENO-SPECIF 12-506 и 15-575 се установяват спецификациите за чистота и идентичност на вещество, използвано в енологична практика. Тези енологични практики са публикувани и препоръчани от OIV, при условие че бъдат приети спецификациите на използваното вещество (Международен кодекс на енологичните практики на OIV, параграфи 2.1.20 и 3.4.14). В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 и с член 9 от Регламент (ЕО) № 606/2009 на Комисията тези резолюции ще засегнат достиженията на правото на ЕС.

               –С проекторезолюциите OENO-SCMA 13-526, 14-552, 14-553 и 14-566 се установяват методи за анализ. В съответствие с член 80, параграф 3, буква а) и член 80, параграф 5 от Регламент (ЕС) № 1308/2013 тези резолюции ще засегнат достиженията на правото на ЕС.

               Горепосочените резолюции бяха широко обсъдени от технически и научни експерти от лозаро-винарския сектор. Те допринасят за международното хармонизиране на стандарта за вино и ще създадат рамка, която ще осигури лоялна конкуренция в търговията с лозаро-винарски продукти. Затова те следва да бъдат подкрепени.

                  Както и в миналото, може да се очаква, че дневният ред на заседанието на общото събрание на OIV ще претърпи промени и към него ще бъдат добавени допълнителни резолюции, засягащи достиженията на правото на ЕС. За да се гарантира ефективността на работата на общото събрание при спазване на правилата на Договорите, Комисията своевременно ще допълва и/или изменя настоящото предложение, за да може Съветът да приеме позицията, която трябва да се заеме и по отношение на тези резолюции.

               2016/0273 (NLE)

               Предложение за

               РЕШЕНИЕ НА СЪВЕТА

               за установяване на позицията, която трябва да бъде приета от името на Европейския съюз във връзка с някои резолюции, които ще бъдат гласувани в рамките на Международната организация по лозата и виното (OIV)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На следващото си общо събрание, което ще се проведе на XX октомври 2016 г., Международната организация по лозата и виното (OIV) ще разгледа и евентуално ще приеме резолюции, които ще засегнат правото на Съюза.

               (2)Понастоящем Съюзът не е член на OIV. Членки на OIV са 21 държави членки. Тези държави членки имат възможност да предлагат изменения на проекторезолюциите на OIV и ще бъдат приканени да приемат някои от проекторезолюциите на OIV по време на следващото общо събрание на OIV на XX октомври 2016 г.

               (3)Ето защо позицията на Съюза по отношение на тези резолюции във връзка с въпроси, попадащи в неговата компетентност, следва да бъде приета от Съвета и изразена на заседанията на OIV от членуващите в OIV държави членки, действащи съвместно в интерес на Съюза.

               (4)По силата на Регламент (ЕС) № 1308/2013 на Европейския парламент и на Съвета
                  1
                и Регламент (ЕО) № 606/2009 на Комисията
                  2
                някои от приетите и публикувани от OIV резолюции засягат правото на Съюза.

               (5)В член 80, параграф 3, буква а) от Регламент (ЕС) № 1308/2013 се предвижда, че когато разрешава енологични практики, Комисията следва да взема под внимание енологичните практики и методите на анализ, препоръчани и публикувани от OIV.

               (6)В член 80, параграф 5 от Регламент (ЕС) № 1308/2013 се предвижда, че когато определя методи на анализ за определяне на състава на продуктите от лозаро-винарския сектор, Комисията трябва да основава тези методи на всички подходящи методи, препоръчани и публикувани от OIV, освен ако те биха били неефективни или неподходящи с оглед на преследваната от Съюза цел.

               (7)В член 90, параграф 2 от Регламент (ЕС) № 1308/2013 се предвижда, че продуктите от лозаро-винарския сектор, внасяни в Съюза, трябва да бъдат произведени в съответствие с енологичните практики, разрешени от Съюза съгласно посочения регламент, или — преди да бъде предоставено такова разрешение — да бъдат произведени в съответствие с енологичните практики, препоръчани и публикувани от OIV.

               (8)В член 9 от Регламент (ЕО) № 606/2009 се предвижда, че когато няма определени от Комисията спецификации за чистота и идентичност на веществата, използвани в енологичните практики, се прилагат определените и публикувани от OIV спецификации.

               (9)С проекторезолюциите OENO-TECHNO 10-444, 14-543, 14-545A, 14-545B, 14-567A, OENO-MICRO 14-546 и ECO-DROCON 13-523 се установяват нови енологични практики. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 тези резолюции ще засегнат правото на Съюза.

               (10)С проекторезолюциите OENO-SPECIF 12-506 и 15-575 се установяват спецификациите за чистота и идентичност на вещество, използвано в енологична практика. Тези енологични практики са публикувани и препоръчани от OIV, при условие че бъдат приети спецификациите на използваното вещество (Международен кодекс на енологичните практики на OIV, параграфи 2.1.20 и 3.4.14). В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 и с член 9 от Регламент (ЕО) № 606/2009 тези резолюции ще засегнат правото на Съюза.

               (11)С проекторезолюциите OENO-SCMA 13-526, 14-552, 14-553 и 14-566 се установяват методи за анализ. В съответствие с член 80, параграф 3, буква а) и член 80, параграф 5 от Регламент (ЕС) № 1308/2013 тези резолюции ще засегнат правото на Съюза.

               (12)Тези проекторезолюции бяха широко обсъдени от технически и научни експерти от лозаро-винарския сектор. Те допринасят за международното хармонизиране на стандарта за вино и ще създадат рамка, която ще осигури лоялна конкуренция в търговията с лозаро-винарски продукти. Затова те следва да бъдат подкрепени.

               (13)За да се осигури необходимата гъвкавост по време на преговорите преди заседанието на общото събрание на OIV, членуващите в OIV държави членки следва да бъдат упълномощени да приемат изменения на тези резолюции, при условие че тези изменения не променят същността на резолюциите,

               ПРИЕ НАСТОЯЩОТО РЕШЕНИЕ:

               Член 1

               Позицията на Съюза на общото събрание на OIV през 2016 г. е в съответствие с приложението към настоящото решение и се изразява от членуващите в OIV държави членки, действащи съвместно в интерес на Съюза.

               Член 2

               1.Когато има вероятност позицията, посочена в член 1, да бъде засегната от нова научна или техническа информация, представена преди или по време на заседанията на OIV, членуващите в OIV държави членки поставят искане за отлагане на гласуването в общото събрание на OIV, докато бъде установена позицията на Съюза въз основа на новите елементи.

               2.След координация, по-специално на място, и без да е необходимо допълнително решение на Съвета за установяване на позицията на Съюза, членуващите в OIV държави членки, действащи съвместно в интерес на Съюза, може да се съгласят с изменения на проекторезолюциите, посочени в приложението към настоящото решение, които не променят същността на резолюциите.

               Член 3

               Адресати на настоящото решение са държавите членки.

               Съставено в Брюксел на  година.

                     За Съвета

                     Председател

                     (1)
                  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 20.12.2013 г., стр. 671).

                     (2)
                  Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 14.9.2016
            COM(2016) 579 final
            ПРИЛОЖЕНИЕ
            към
            Предложение за решение на Съвета
            за установяване на позицията, която трябва да бъде приета от името на Европейския съюз във връзка с някои резолюции, които ще бъдат гласувани в рамките на Международната организация по лозата и виното (OIV)

               ПРИЛОЖЕНИЕ

               Държавите членки, действащи съвместно в интерес на Съюза, подкрепят на 7-ма стъпка единствено следните проекторезолюции, които подлежат на евентуално бъдещо преразглеждане предвид ново развитие, относно методите на анализ за определяне на състава на продуктите от лозаро-винарския сектор, относно спецификациите за чистота и идентичност на веществата, използвани в енологичните практики, и относно енологичните практики:

               OENO-MICRO 14-546, Използване на дрожди, които не са Saccharomyces – преразглеждане на съответните досиета от Международния кодекс на енологичните практики

               OENO-SPECIF 12-506, Монография относно селективния зеолит (faujasite)

               OENO-SPECIF 15-575, Монография относно протеините с растителен произход – актуализиране на спецификацията по отношение на желязото и други метали

               OENO-TECHNO 10-444, Използване на филтърна плоча, съдържаща селективни зеолити, с цел адсорбция на хлороанизоли

               OENO-TECHNO 14-543, Третиране на вината с полиаспартати

               OENO-TECHNO 14-545 A, Актуализиране на досието относно окисляването при мъстта

               OENO-TECHNO 14-545 B, Актуализиране на досието относно окисляването при вината

               OENO-TECHNO 14-567 A, Разграничение между добавки и технологични спомагателни вещества – част 1

               ECO-DROCON 13-523, Вина с алкохолно съдържание, променено чрез намаляване на алкохолното съдържание

               OENO-SCMA 13-526, Разпоредби относно използването на патентовани методи, които следва да бъдат приети от OIV

               OENO-SCMA 14-553, Газхроматографски анализ на летливите съединения във вината

               OENO-SCMA 14-552, Дозиране на захари във вината посредством високоефективна течна хроматография – актуализиране на метода OIV-MA-AS311-03

               OENO-SCMA 14-566, Напитки с ниско алкохолно съдържание – актуализиране на метода OIV-MA-AS312-01A


Важна правна забележка

|

52009PC0251

Предложение за решение на Съвета за сключване от Комисията на споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез  /* COM/2009/0251 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 29.5.2009COM(2009) 251 окончателенПредложение заРЕШЕНИЕ НА СЪВЕТАза сключване от Комисията на споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтезОБЯСНИТЕЛЕН МЕМОРАНДУМОтносно: Сключване от Комисията, съгласно член 101 от Договора за създаване на ЕОАЕ, на споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез.Съветът одобри на 22 юли 2008 г. директиви, оправомощаващи Комисията да проведе преговори за споразумение (наричано по-долу „Споразумението“) за сътрудничество между Европейската общност за атомна енергия (Евратом) и правителството на Република Индия в областта на изследванията и развитието на енергията от термоядрен синтез.Директивите се основаваха на проект за споразумение, който беше обсъден и одобрен на равнище съвместна работна група по изследвания и атомни въпроси преди одобряването на директивите като решение точка А на Съвета. По време на преговорите не бяха направени съществени промени по проекта за споразумение.Консултативния комитет за специалната програма Евратом за изследвания в областта на термоядрената енергия (синтез) (CCE-FU) подкрепи идеята за сключване на такова споразумение.Доколкото е засегната ЕОАЕ, формите на сътрудничество, които биха били допустими съгласно новото споразумение са следните:технически съвместими с научните и технологичните цели, свързани с термоядрения синтез, залегнали в решението на Съвета от 18 декември 2006 г. относно седмата рамкова програма на ЕОАЕ за изследователски дейности и дейности за обучение (2007—2011 г.)[1],финансово съвместими с финансовата рамка на програмата за изследвания в областта на термоядрения синтез, залегнала в същото решение от 18 декември 2006 г.,съвместими с научните и технологичните цели на приоритетната област за тематични изследвания на термоядрения синтез, залегнали в решението на Съвета от 19 декември 2006 г.[2] относно Специалната програма за прилагане на Седмата рамкова програма на Европейската общност за атомна енергия (ЕВРАТОМ) за ядрени изследвания и обучение (2007—2011 г.).Предложеното споразумение няма да има финансови последствия за бюджета на Общността, тъй като всички съвместни дейности съгласно настоящото споразумение ще бъдат в области, които са част от програми на Европейския съюз и като такива ще бъдат финансирани по съответни схеми за финансиране (като договори за асоцииране между Комисията и държавите-членки, споразумението за мобилност на персонала и други схеми за финансиране, предвидени за осъществяване на изследвания в областта на енергията от термоядрен синтез в Европейския съюз).Споразумението следва да бъде сключено от Комисията в съответствие с член 101, параграф две от Договора за създаване на ЕОАЕ.С оглед на това, Комисията предлага Съветът да приеме, в смисъла на член 101, втори параграф от Договора за създаване на ЕОАЕ, приложения проект на решение на Съвета за сключването от Комисията на споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез.  Предложение заРЕШЕНИЕ НА СЪВЕТАза сключване от Комисията на споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтезСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейска общност за атомна енергия, и по-специално член 101, параграф две от него,като взе предвид предложението на Комисията,като има предвид, че:(1) Комисията, в съответствие с директивите на Съвета от 22 юли 2008 г., проведе преговори по Споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез,(2) Следва да се одобри сключването на споразумението от Комисията,РЕШИ:Член единственОдобрява сключването от Комисията, от името на Европейската общност за атомна енергия, на споразумението за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез.Текстът на споразумението е приложен към настоящото решение.Съставено в Брюксел на […] година.За Съвета:ПредседателПРИЛОЖЕНИЕспоразумение за сътрудничество МЕЖДУ ЕВРОПЕЙСКАТА ОБЩНОСТ ЗА АТОМНА ЕНЕРГИЯ И ПРАВИТЕЛСТВОТО НА РЕПУБЛИКА ИНДИЯ, В ОБЛАСТТА НА ИЗСЛЕДВАНИЯТА НА ЕНЕРГИЯТА ОТ ТЕРМОЯДРЕН СИНТЕЗЕвропейската общност за атомна енергия (ЕВРАТОМ) и правителството на Република Индия (наричани оттук нататък общо „Страните“);Като имат предвид, че в споразумението между Европейската икономическа общност и Република Индия за сътрудничество, партньорство и развитие, сключено на 20 декември 1993 г., страните се задължават да насърчават сътрудничеството в областта на енергетиката и опазването на околната среда;В желанието си да продължат да насърчават развитието на енергията от термоядрен синтез като потенциално приемлив за околната среда, икономически конкурентоспособен и на практика неограничен източник на енергия;СЕ СПОРАЗУМЯХА ЗА СЛЕДНОТО:Член IЦелЦелта на настоящото споразумение е да засили сътрудничеството между страните в областите, обхванати от техните съответни програми за термоядрен синтез, на основата на взаимна изгода и всеобща взаимност, за да бъде развито научното разбиране и технологичните възможности, на които се основава една енергийна система с термоядрен синтез.Член IIОбласти на сътрудничествоОбластите на сътрудничество съгласно настоящото споразумение могат да включват следното:а) токамаци (тороидални камери с магнитни намотки), включващи големите проекти на настоящото поколение и дейности, свързани с тези на следващото поколение;б) алтернативи на токамаци;в) технология за получаване на енергия от термоядрен синтез с магнитно удържане на плазмата;г) теория на плазмата и приложна физика на плазмата;д) политика относно програми и планове; както ие) други области, взаимно договорени между страните в писмена форма, доколкото те са включени в техните съответни програми.Член IIIФорми на сътрудничество1. Формите на сътрудничество съгласно настоящото споразумение могат да включват, но не се ограничават до следното:а) обмен и предоставяне на информация и данни за научни и технически дейности, развитие, практики и резултати, и програмни политики и планове, включително обмен на поверителна информация в рамките и условията съгласно членове VI и VII;б) обмен на научни работници, инженери и други специалисти за договорени периоди от време с цел участие в експерименти, анализи, проектиране и други научни и развойни дейности съгласно член VIII;в) организиране на семинари и други срещи за обсъждане и обмен на информация по съгласувани теми в областите, изброени в член II, и за определяне на действия за сътрудничество, които могат да бъдат ползотворно предприети съгласно член V;г) обмен и предоставяне на образци, материали, оборудване (инструменти и компоненти) за експерименти, изпитвания и оценка съгласно членове IX и X;д) реализирането на съвместни изследвания, проекти или експерименти, включително съвместното им проектиране, подготовка и осъществяване;е) създаване на връзки между данните като например инструменти за дистанционен анализ на данни, и други; както иж) други специфични форми на сътрудничество по взаимно писмено съгласие на страните.2. Страните следва да координират дейностите по настоящото споразумение с други международни научни и развойни дейности, когато това е необходимо, за да сведат до минимум дублирането на усилията. Разпоредбите на настоящото споразумение не са в нарушение на съществуващи или бъдещи споразумения за сътрудничество между страните.Член IVКоординационен комитет и изпълнителни секретари1. Страните създават координационен комитет, който да координира и наблюдава изпълнението на дейностите съгласно настоящото споразумение. Всяка страна определя равен брой членове на Координационния комитет и определя един от тях като ръководител на своята делегация. Координационният комитет заседава всяка година, последователно в Република Индия и в Европейския съюз, или по друго договорено време и на други места. Ръководителят на делегацията на страната домакин ръководи заседанието.2. Координационният комитет изготвя план за съвместна дейност, одобрява и следи напредъка на текущи съвместни дейности по настоящото споразумение. Освен това той координира, предлага и одобрява бъдещи съвместни дейности в рамките на настоящото споразумение по отношение на техните технически достойнства и на необходимите усилия за осигуряване на взаимна изгода и всеобща взаимност в рамките на споразумението.3. Всички решения на координационния комитет се вземат с консенсус.4. Всяко страна посочва поименно един изпълнителен секретар, който да действа от нейно име по време на периодите между заседанията на координационния комитет, по всички въпроси относно сътрудничеството съгласно настоящото споразумение. Изпълнителните секретари отговарят за ежедневното управление на сътрудничеството.Член VИзпълнение1. Всяка от страните определя съответните участници за изпълнение на дейностите съгласно настоящото споразумение.2. Когато координационният комитет одобрява съвместна дейност, той одобрява при необходимост проектоплан по настоящото споразумение и в съответствие с неговите условия.3. Всеки проектоплан посочва участниците, определени да изпълнят проекта, и включва подробни разпоредби за изпълнението на съвместната дейност, в това число на техническия обхват, управлението, приложимата отговорност за деконтаминиране, обмена на поверителна информация, обмена на оборудване, подхода към интелектуалната собственост, общите разходи, поделянето на разходите и графика, по целесъобразност.Член VIНаличие и разпространяване на информация1. В съответствие с приложимите законови и подзаконови актове и разпоредбите на настоящото споразумение, всяка от страните и посочените от нея лица се задължават да осигурят свободен достъп на другата страна и посочените от нея лица до всяка информация, която е на нейно разположение и която се изисква за изпълнението на съвместните дейности съгласно настоящото споразумение.2. Страните поддържат възможно най-широкото разпространение на информация, която те имат правото да разпространяват и която е разработена съвместно или е предвидена за предоставяне или обмен съгласно настоящото споразумение, като се отчита необходимостта от защита на поверителната информация и необходимостта от защита на интелектуалната собственост, създадена или предоставена съгласно настоящото споразумение.3. Информация, предадена от едната страна на другата страна съгласно настоящото споразумение, следва да бъде точна според добросъвестната преценка на предаващата страна, но предаващата страна не гарантира доколко информацията е подходяща за каквато и да е специфична употреба или приложение от получаващата страна или всяка друга трета страна. Съвместно разработена информация от страните следва да бъде точна според добросъвестната преценка на двете страни. Нито една от страните не гарантира точността на съвместно развитата информация или доколко тя е подходяща за каквато и да е специфична цел, употреба или приложение от която и да е страна или която и да е трета страна.Член VIIИнтелектуална собственостЗакрилата и присъждането на интелектуална собственост, създадена или предоставена в процеса на съвместни дейности съгласно настоящото споразумение, се основават на разпоредбите на приложение A, което представлява неразделна част от настоящото споразумение и се прилагат за всички дейности, извършени съгласно настоящото споразумение.Член VIIIОбмен на персоналСледните разпоредби се прилагат по отношение на обмена на персонал между страните или посочените от тях лица съгласно настоящото споразумение:а) всяка страна осигурява избора на квалифициран персонал с необходимите умения и компетентност за извършването на планираните дейности съгласно настоящото споразумение. Всеки подобен обмен на персонал се съгласува взаимно от страните чрез предварителна размяна на писма, които се позовават на настоящото споразумение и съответните му разпоредби относно интелектуалната собственост, както и на съответната съвместна дейност;б) всяка страна отговаря за възнагражденията, застраховките и надбавките, които се изплащат на нейния персонал, участващ в обмена;в) изпращащата страна заплаща пътните и дневни разходи за своя персонал, участващ в обмена, който пребивава временно в институцията на приемащата страна, освен ако е договорено друго;г) приемащата страна урежда подходящо настаняване на персонала на другата страна, участващ в обмена (както и на роднините, включени в домакинство на съответния член на персонала) на взаимно приемлива реципрочна основа;д) приемащата страна осигурява необходимото съдействие, в рамките на съответните си законови и подзаконови актове, на персонала на другата страна, участващ в обмена, по отношение на административни формалности (т.е. получаване на визи);е) всяка страна гарантира, че персоналът, участващ в обмена, отговаря на общите правила за работа и разпоредби за безопасност, които са в сила в институцията на приемащата страната;ж) всяка страна може, на свои разноски, да наблюдава конкретни изпитания или аналитична работа на другата страна в областите на сътрудничество, определени в член II. Такива наблюдения могат да бъдат осъществявани под формата на посещения на персонал, след предварително одобрение от приемащата страна за всеки конкретен случай.Член IXОбмен на оборудване, мостри и т.н.В случай на обмен, даване под наем или доставка от едната страна или посочени от нея лица на другата страна или посочени от нея лица, на оборудване, инструменти, образци, материали или необходими резервни части (оттук нататък наричани „оборудването и т.н.“) се прилагат следните разпоредби, свързани с транспортирането и използването на оборудването и т.н.:а) изпращащата страна изготвя възможно най-бързо подробен списък на предоставяното оборудване и т.н. със съответните спецификации, техническа и информационна документация;б) оборудването и т.н., доставено от изпращащата страна, остава нейна собственост и се връща обратно на изпращащата страна на датата, определена от координационния комитет, освен ако е договорено друго в проектоплана, посочен в член V;в) оборудването и т.н. се пуска в действие в приемащата институция само по взаимно съгласие на страните; както иг) приемащата страна предоставя необходимите помещения за оборудването и т.н. и осигурява електрическо захранване, вода, газ и т.н., съгласно техническите изисквания, които се договарят взаимно от страните.Член XОбщи разпоредби1. Всяка страна провежда дейностите, предвидени в настоящото споразумение, в съответствие със своите приложими законови и подзаконови актове, и предоставя ресурси, в зависимост от наличието на подходящи финансови средства.2. Освен ако е изрично договорено друго в писмена форма от страните, всички разходи, получени в резултат на сътрудничеството по настоящото споразумение се поемат от страната, която ги е направила.3. Всички въпроси по тълкуване или прилагане, които се отнасят до настоящото споразумение и възникват в неговия срок на действие, се разрешават чрез договаряне между страните.4. Когато е засегнат Евратом, настоящото споразумение се прилага на териториите, за които се прилага Договорът за създаване на Евратом и на териториите на участващите държави в програмата за термоядрен синтез на Евратом като напълно асоциирани трети държави.Член XIСрок, изменение и прекратяване1. Настоящото споразумение влиза в сила на датата, на която страните се уведомяват взаимно в писмена форма, че съответните им вътрешни процедури, необходими за влизане в сила на споразумението, са изпълнени и остава в сила за срок от 5 (пет) години. Освен ако една от страните уведоми писмено другата страна за намерението си да прекрати настоящото споразумение най-малко шест месеца преди изтичането на неговия срок, настоящото споразумение автоматично се продължава за допълнителен срок от 5 (пет) години.2. Настоящото споразумение може да бъде изменяно само с писменото съгласие на страните.3. Всички съвместни усилия и експерименти, които не са завършени при прекратяването или изтичането на настоящото споразумение, могат да продължат до тяхното приключване съгласно условията на настоящото споразумение.4. Настоящото споразумение и всеки проектоплан в неговите рамки могат да бъдат прекратени по всяко време от всяка една от страните след предварително шестмесечно (6-месечно) писмено предизвестие от страната, която иска прекратяването на настоящото споразумение или проектоплан. Подобно прекратяване не трябва да нарушава правата, които могат да произтекат съгласно настоящото споразумение или проектоплан, за всяка страна до датата на прекратяването.5. Настоящото споразумение се съставя в два екземпляра на български, чешки, датски, нидерландски, английски, естонски, фински, френски, немски, гръцки, унгарски, италиански, литовски, латвийски, малтийски, полски, португалски, румънски, словашки, словенски, испански и шведски език, като всеки един от тези текстове е еднакво автентичен.В уверение на това, долуподписаните надлежно упълномощени за това лица, са подписали настоящото споразумение.Съставено в ………………………..на………………., ХХХХ година,ЗА ПРАВИТЕЛСТВОТО НА РЕПУБЛИКА ИНДИЯ: | ЗА ЕВРОПЕЙСКАТА ОБЩНОСТ ЗА АТОМНА ЕНЕРГИЯ: |ПРИЛОЖЕНИЕ A ПРАВА ВЪРХУ ИНТЕЛЕКТУАЛНАТА СОБСТВЕНОСТПравата върху интелектуална собственост, създадена или предоставена съгласно настоящото споразумение, се разпределят, както следва:I. ПрилаганеНастоящото приложение се прилага за всички съвместни дейности, предприети съгласно настоящото споразумение, освен ако изрично е договорено друго.II. Собственост, разпределение и упражняване на праватаA. За целите на настоящото споразумение терминът „интелектуална собственост“ има значението, дадено в член 2 от Конвенцията за учредяване на Световната организация за интелектуална собственост, съставена в Стокхолм на 14 юли 1967 г.Б. Настоящото приложение се отнася до разпределението на права, ползи и лицензионни възнаграждения между страните. Всяка страна гарантира, че другата страна ще получи правата на интелектуална собственост, предоставени ѝ съгласно настоящото приложение. Настоящото приложение не променя, нито нарушава разпределението на права, ползи и лицензионни възнаграждения между дадена страна и нейните граждани, което се определя от законите и практиките на тази страна.В. Прекратяването или изтичането на настоящото споразумение не засяга правата или задълженията по настоящото приложение.Г. (1) Когато става въпрос за съвместни на страните, интелектуалната собственост, произтичаща от съвместна изследователска дейност, по-конкретно изследвания, подкрепени от двете страни, се изяснява в план за технологично управление (ПТУ), съгласно следните принципи:а) Страните се уведомяват взаимно в рамките на разумен срок относно всякакви права върху интелектуална собственост, възникнали по настоящото споразумение (или съответни договорености за изпълнение).б) Освен ако е договорено друго, правата и ползите във връзка с интелектуалната собственост, създадена по време на съвместни изследвания, подлежат на използване и от двете страни без териториално ограничение.в) Всяка страна търси своевременно закрила на интелектуалната собственост, за която получава права и ползи съгласно ПТУ.г) Всяка страна притежава неизключителна, неотменима, безвъзмездна лицензия за използване на всяка произтичаща от настоящото споразумение интелектуална собственост само за изследователски цели.д) Гостуващите изследователи, участвали в създаването на интелектуална собственост, получават права върху интелектуалната собственост и дялове от лицензионните възнаграждения, спечелени от приемащите институции от лицензирането на подобни права на интелектуална собственост съгласно политиката на приемащите институции. По отношение на предоставянето на гореупоменатите права на интелектуална собственост и дялове от лицензионните възнаграждения, всяка страна третира гостуващите изследователи, не по-зле от собствените си граждани. В допълнение, всеки гостуващ изследовател, определен като откривател, получава правото на третиране като гражданин на приемащата страна по отношение на възнаграждения, премии, ползи и всякакви други награди, съгласно политиката на приемащата институция и съответното приложимо законодателство на страните.(2) В случаите на съвместни дейности, различни от съвместните изследователски дейности, попадащи под разпоредбите на параграф II.Г., точка 1, всяка страна изисква всички нейни участници да сключат изрични споразумения относно осъществяването на съвместна изследователски дейности и съответните права и задължения на участниците. По отношение на интелектуалната собственост, споразуменията се отнасят обикновено, освен всичко друго, до собственост, защита, права за ползване с изследователски цели, използване и разпространяване, включително договорености за съвместно публикуване, правата и задълженията на гостуващите учени и процедурите за уреждане на спорове. Договореностите могат също така да уреждат други въпроси като достъп до основна и второстепенна информация, лицензиране и доставки.Д. Като запазва условията на конкуренция в области, засегнати от настоящото споразумение, всяка страна се стреми да гарантира, че правата, получени съгласно настоящото споразумение и договореностите, направени в съответствие с него, се упражняват по начин, който насърчава по-специално, (i) използването на създадената или предоставена по друг начин информация съгласно настоящото споразумение и нейното разпространение, доколкото то е в съответствие с условията, постановени в настоящото споразумение, разпоредбите на раздел IV от него и всички правила, които могат да бъдат в сила съгласно приложимите закони на страните за управление на използването на чувствителна или поверителна информация в областта на термоядрената енергия, и (ii) приемането и прилагането на международни стандарти.III. Произведения, защитени с авторски праваВ съответствие с условията на настоящото споразумение, принадлежащите на страните авторски права се разглеждат съгласно споразумението за свързаните с търговията аспекти на правата за интелектуална собственост, управлявано от Световната търговска организация.IV. Научна литератураКато се спазват превилата за работа с поверителна информация, предвидени в раздел V, се прилагат следните процедури:A. Всяка страна има право на неизключителна, неотменима, безвъзмездна лицензия за превод, копиране и публично разпространение във всички държави на информация, съдържаща се в научно-технически списания, статии, отчети, книги или други информационни средства, пряко произтичаща от съвместните изследвания по настоящото споразумение, извършвани от страните или от тяхно име.Б. Във всички публично разпространявани копия на защитени с авторско право продукти, изготвени съгласно настоящата разпоредба, се посочват имената на авторите на продукта, освен ако даден автор изрично откаже да бъде назован. Те следва също така да съдържат на видно място потвърждение за наличието на съвместна подкрепа от страните.V. Поверителна информацияA. Документна поверителна информация1.  Всяка страна посочва възможно най-рано информацията, която желае да остане поверителна във връзка с настоящото споразумение, като вземат предвид, inter alia , следните критерии:а) информацията е секретна в смисъл, че като цяло или в точната си конфигурация или съвкупност на съответните си елементи, не е общоизвестна или леснодостъпна чрез законни средства;б) информацията има действителна или потенциална търговска стойност по силата на своята секретност; както ив) информацията е била предмет на мерки за запазване на нейната секретност, които са били уместни за дадените обстоятелства и са предприети от лице, което по законен начин я контролира. Страните могат в определени случаи да се споразумеят, освен ако е посочено друго, части или цялата информация, предоставена, обменена или създадена в процеса на съвместна научна работа съгласно настоящото споразумение, да останат поверителни.2.  Всяка страна взема мерки информацията, която по силата на настоящото споразумение не подлежи на разпространяване, и нейният съответно привилегирован характер, да се разпознават ясно от другата страна, въз основа например на подходяща маркировка или ограничителна легенда. Това важи и за всяко копие на въпросната информация — цялостно или частично. Страна или участник, които получават поверителна информация съгласно настоящото споразумение зачитат привилегированото ѝ естество. Тези ограничения автоматично отпадат, когато тази информация се публикува от собственика ѝ без ограничения.3.  Предоставена по настоящото споразумение поверителна информация може да бъде разпространена от приемащата страна сред нейни служители, включително подизпълнители и други участващи служби на страната, упълномощени във връзка с конкретните цели на текущите съвместни изследвания, на принципа на необходимост от ползване на информацията, при условие че всяка така разпространена поверителна информация се защитава съгласно настоящото приложение и в степента, определена в законовите и подзаконовите актове на всяка от страните, и е лесно разпознаваема като такава, както е посочено по-горе.Б. Недокументна поверителна информацияНедокументна поверителна информация или друга поверителна или привилегирована информация, предоставена по време на семинари и други срещи, организирани съгласно настоящото споразумение, или информация, произтичаща от зачисляването на персонал, използване на съоръжения, или съвместни проекти, се разглежда от страните или посочените от тях лица съгласно принципите, посочени за документната информация в настоящото споразумение, но само при условие, че получателят на подобна поверителна или друга поверителна или привилегирована информация е запознат писмено с поверителния характер на съобщената информация не по-късно от момента, в който е съобщена информацията.В. КонтролВсяка страна се стреми да гарантира, че поверителната информация, получена от нея в съответствие с настоящото споразумение, се контролира, както е предвидено в настоящото споразумение. Ако една от страните разбере, че няма да може или е основателно да се очаква, че няма да може да спази разпоредбите за неразпространение, предвидени в параграфи A и Б по-горе, тя незабавно информира другата страна. Впоследствие страните се консултират, за да определят съответния курс на действие.VI. Разрешаване на спорове, нови видове интелектуална собственост и непредвидена интелектуална собственостA. Споровете между страните относно интелектуална собственост се разрешават в съответствие с член X, параграф 3. По взаимно съгласие на страните обаче такъв спор може да бъде отнесен до международен арбитражен съд за задължителен арбитраж съгласно приложимите правила на международното право. Ако не е предвидено друго, се прилагат правилата на Комисията по международно търговско право към Организацията на обединените нации (UNCITRAL).Б. В случай че някоя от страните стигне до заключението, че съвместната дейност, предприета по силата на настоящото споразумение, може да доведе до нов вид интелектуална собственост, който не е включен в план за технологично управление или споразумение между посочените участници, или ако възникнат други непредвидени трудности, страните незабавно започват дискусии, чиято цел е да гарантират, че на съответните им територии действат подходящи разпоредби за закрилата, използването и разпространението на въпросната интелектуална собственост.[1] ОВ L400, 30.12.2006 г., стр. 60.[2] OВ L400, 30.12.2006 г., стр. 404


               ЕВРОПЕЙСКА КОМИСИЯ
            Брюксел, 1.6.2017
            COM(2017) 264 final
            2017/0107(NLE)
            Предложение за
            РЕШЕНИЕ НА СЪВЕТА
            относно сключването на Международното споразумение за маслиновото масло и трапезните маслини от 2015 година

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Срокът на действие на Международното споразумение за маслиновото масло и трапезните маслини от 2005 г.
                  1
               , който трябваше да изтече на 31 декември 2014 г., беше удължен до 31 декември 2015 г. По силата на член 47, параграф 3 от споразумението той остана в сила до влизането в сила на новото споразумение.

               На 19 ноември 2013 г. Съветът упълномощи Комисията да започне преговори от името на Съюза с оглед сключването на ново международно споразумение за маслиновото масло и трапезните маслини.

               В рамките на Конференцията на Обединените нации за договаряне на споразумение — правоприемник на Международното споразумение за маслиновото масло и трапезните маслини от 2005 г., проведена на 5—9 октомври 2015 г. в Двореца на нациите в Женева, представителите на 24 държави — членки на Конференцията на ООН за търговия и развитие (УНКТАД) и на две междуправителствени организации, изготвиха текста на новото споразумение.

               Текстът на споразумението, което беше договорено в консултация с работната група „Суровини“ (PROBA) на Съвета, е в съответствие с указанията за водене на преговори, приети от Съвета.

               В съответствие с Решение (ЕС) 2016/1892 на Съвета от 10 октомври 2016 г.
                  2
                на 28 ноември 2016 г. в седалището на Организацията на обединените нации в Ню Йорк от името на Съюза беше подписано международно споразумение от 2015 г. относно маслиновото масло и трапезните маслини, при условие за сключването му на по-късна дата.

               Новото споразумение влезе в сила временно на 1 януари 2017 г. в съответствие с член 31, параграф 2 от него.

               2.ПРЕДЛОЖЕНИЕ

               С оглед на посоченото по-горе Комисията предлага:

               В съответствие с член 207, параграф 4 и член 218, параграф 6 от ДФЕС Председателят на Съвета да посочи лицето, упълномощено да извърши от името на Европейския съюз предвиденото в член 28, параграф 4 от Споразумението депозиране на инструмента за одобрение, за да се изрази съгласието на Европейския съюз да бъде обвързан със Споразумението.

               Освен това е предвидено, че Съветът оправомощава, в съответствие с член 218, параграф 7 от ДФЕС, Комисията да установи позициите, които трябва да заемат от името на Съюза в рамките на Съвета на членовете, създаден с новото споразумение, когато този орган се свиква, за да приема изменения на наименованията и определенията на маслиновите масла, маслиновите масла от маслинено кюспе и трапезните маслини, посочени в приложения Б и В към Споразумението, съгласно член 19, параграф 2 от споразумението.

               3.ОТРАЖЕНИЕ ВЪРХУ БЮДЖЕТА

               Предложението няма отражение върху бюджета.

               2017/0107 (NLE)

               Предложение за

               РЕШЕНИЕ НА СЪВЕТА

               относно сключването на Международното споразумение за маслиновото масло и трапезните маслини от 2015 година

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4 във връзка с член 218, параграф 6, втора алинея, буква а), подточка v) и член 218, параграф 7 от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)На 19 ноември 2013 г. Съветът упълномощи Комисията да започне преговори от името на Съюза с оглед сключването на ново международно споразумение за маслиновото масло и трапезните маслини
                  3
               .

               (2)Текстът на новото Международно споразумение за маслиновото масло и трапезните маслини беше приет на 9 октомври 2015 г. от представителите на 24 държави — членки на Конференцията на ООН за търговия и развитие (УНКТАД) и на две междуправителствени организации, в рамките на Конференцията на Обединените нации за договаряне на споразумение — правоприемник на Международното споразумение за маслиновото масло и трапезните маслини от 2005 г.

               (3)В съответствие с Решение (ЕС) 2016/1892 на Съвета от 10 октомври 2016 г.
                  4
                Международно споразумение от 2015 г. относно маслиновото масло и трапезните маслини (наричано по-долу „Споразумението“) бе подписано от името на Съюза на 28 ноември 2016 г. в седалището на Организацията на обединените нации в Ню Йорк, при условие за сключването му на по-късна дата.

               (4)Споразумението влезе в сила временно на 1 януари 2017 г. в съответствие с член 31, параграф 2 от него.

               (5)Със Споразумението се създава орган за вземане на решения, наречен „Съвет на членовете“, който упражнява всички правомощия и изпълнява всички функции, необходими за постигане на целите на това споразумение. Комисията следва да бъде упълномощена да представлява Съюза в посочения Съвет на членовете.

               (6)В съответствие с член 19, параграф 2 от Споразумението Съветът на членовете може да изменя наименованията и определенията на маслиновите масла, маслиновите масла от маслинено кюспе и трапезните маслини, посочени в приложения Б и В към Споразумението, и по този начин да изменя Споразумението.

               (7)С цел да се улесни приемането на такива изменения в Споразумението от Съвета на членовете, Комисията следва да бъде оправомощена да одобрява измененията от името на Съюза.

               (8)Комисията следва да приема позициите на Съюза относно предложенията за изменение на Споразумението, като гарантира, че тези позиции са в интерес на Съюза, допринасят за постигане на целите, свързани с търговската политика на Съюза, и не противоречат на правото на Съюза, нито на международното право, без да се засягат правомощията на Комисията да адаптира правилата на Съюза посредством делегиран акт към измененията на Споразумението, приети от Съвета на членовете, по-специално във връзка със стандартите за предлагане на пазара в сектора на маслиновото масло и трапезните маслини, посочени в член 75 от Регламент (ЕС) № 1308/2013 на Европейския парламент и на Съвета
                  5
               .

               (9)С оглед използването на експертния опит на държавите членки, както и с цел създаване на максимална съгласуваност между решенията на Съвета на членовете и правилата на ЕС, които ще бъдат приети с делегиран акт вследствие на решенията на Съвета на членовете, Комисията следва да бъде подпомагана от представители на държавите членки, които следва да бъдат информирани още при изготвянето на позициите, които тя предвижда да възприеме от името на Съюза. Целесъобразно е да се предвиди, че ако определен брой държави членки, съответстващ на блокиращото малцинство, посочено в член 238, параграф 3, буква а), втора алинея от Договора, не е съгласно с предвижданата от Комисията позиция,  Комисията не може да възприеме въпросната позиция.

               (10)Споразумението следва да бъде одобрено от името на Европейския съюз,

               ПРИЕ НАСТОЯЩОТО РЕШЕНИЕ:

               Член 1

               Международното споразумение за маслиновото масло и трапезните маслини от 2015 г. се одобрява от името на Съюза.

               Текстът на споразумението е приложен към настоящото решение.

               Член 2

               Председателят на Съвета посочва лицето, упълномощено да извърши от името на Европейския съюз предвиденото в член 28, параграф 4 от Споразумението депозиране на инструмента за одобрение, за да се изрази съгласието на Съюза да бъде обвързан със Споразумението.

               Член 3

               Комисията представлява Съюза в Съвета на членовете, създаден с член 3 от Споразумението.

               Член 4

               Когато Съветът на членовете, създаден съгласно Споразумението, трябва да приеме изменения на наименованията и определенията на маслиновите масла, маслиновите масла от маслинено кюспе и трапезните маслини, посочени в приложения Б и В към Споразумението, съгласно член 19, параграф 2 от него, Комисията се оправомощава да установява позициите, които трябва да се заемат от името на Съюза относно предложените изменения, при следните условия:

               1)Комисията гарантира, че приетите позиции:

               — са в интерес на Съюза;

               — не противоречат нито на правото на Съюза, нито на международното право, и по-специално не противоречат на Регламент (ЕС) № 1308/2013, без да се засягат правомощията на Комисията да адаптира правилата на Съюза посредством делегиран акт по отношение на измененията на Споразумението, приети от Съвета на членовете, по-специално във връзка със стандартите за предлагане на пазара в сектора на маслиновото масло и трапезните маслини, посочени в член 75 от същия регламент.

               2)С оглед на позицията на Съюза Комисията уведомява представителите на държавите членки в подходящ срок относно позицията, която тя възнамерява да възприеме от името на Съюза в рамките на Съвета на членовете.

               Когато известен брой държави членки, съответстващ на блокиращото малцинство, посочено в член 238, параграф 3, буква а), втора алинея от Договора, не са съгласни с предвидената от Комисията позиция, тя не може да заеме тази позиция в рамките на Съвета на членовете. В такъв случай Комисията представя на Съвета подходящо предложение в съответствие с член 218, параграф 9 от Договора.

               Член 5

               Настоящото решение влиза в сила на седмия ден след деня на публикуването му в Официален вестник на Европейския съюз.

               Съставено в Брюксел на  година.

                     За Съвета

                     Председател

                     (1)
                  ОВ L 302, 19.11.2005 г., стр. 47.

                     (2)
                  Решение (ЕС) 2016/1892 на Съвета от 10 октомври 2016 г. за подписване от името на Европейския съюз и за временно прилагане на Международното споразумение за маслиновото масло и трапезните маслини от 2015 г. (ОВ L 293, 28.10.2016 г., стр. 2).

                     (3)
                  COM(2013) 646 final, 19.9.2013 г.

                     (4)
                  Решение (ЕС) 2016/1892 на Съвета от 10 октомври 2016 г. за подписване от името на Европейския съюз и за временно прилагане на Международното споразумение за маслиновото масло и трапезните маслини от 2015 г. (ОВ L 293, 28.10.2016 г., стр. 2).

                     (5)
                  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OВ L 347, 20.12.2013 г., стр. 671).


Важна правна забележка

|

52006PC0284

Предложение за решение на Европейския Парламент и Съвета относно процедурата за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта (Кодифицирана версия)  /* COM/2006/0284 окончателен - COD 2006/0099 */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Bruxelles, 9.6.2006 г.COM(2006) 284 окончателен2006/0099 (COD).Предложение заРЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТАотносно процедурата за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта(Кодифицирана версия)(представено oт Комисията)ОБЯСНИТЕЛЕН МЕМОРАНДУМ1. В контекста на Европа на гражданите Комисията отдава голямо значение на опростяването и яснотата на общностното право с оглед по-голямата му разбираемост и достъпност за гражданина, на когото по този начин осигурява широки възможности да упражнява предоставените му специфични права.Тази цел не може да бъде постигната, докато съществуват множество разпоредби, които след като са били изменяни неколкократно и често съществено, продължават да се намират отчасти в първоначалния акт, отчасти в последващите го изменящи актове. Необходимо е проучване и сравнение на голям брой актове, за да се установи кои са действащите разпоредби.Поради това кодификацията на разпоредби, претърпели чести изменения, е от съществено значение за яснотата и прозрачността на общностното право.2. Ето защо, на 1 април 1987 г., Комисията реши[1] да инструктира своите служби да извършват кодификация на всички законодателни актове най-късно след десетото им изменение, като подчерта, че това е минимално изискване и че в интерес на яснотата и разбираемостта на общностното законодателство службите следва да положат усилия да кодифицират текстовете, за които са отговорни, в още по-кратки срокове.3. Заключенията на Председателството на Европейския съвет в Единбург от декември 1992 г. потвърдиха това[2], като в тях беше подчертано значението на кодификацията, която осигурява правна сигурност по отношение на правото, приложимо към даден момент по даден въпрос.Кодификацията трябва да се извършва при стриктно спазване на обичайния общностен законодателен процес.Предвид невъзможността за въвеждане на изменения по същество в актовете, предмет на кодификация , Европейският парламент, Съветът и Комисията решиха с междуинституционално споразумение от 20 декември 1994 г., че може да се прилага ускорена процедура за бързо приемане на кодифицираните актове.4. Целта на настоящото предложение е да се извърши кодификация на Решение на Съвета от 21 март 1962 година за създаване на процедура за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта[3]. Новото решение ще замести различните актове, които са инкорпорирани в него[4]; то запазва напълно съдържанието на кодифицираните актове и се ограничава до тяхното обединяване, като внася единствено формални изменения , необходими за самото кодифициране.5. Настоящото предложение за кодификация беше изработено на основата на предварителна консолидация на текста, на всички официални езици, на Решение на Съвета от 21 март 1962 година за създаване на процедура за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта и изменящия го акт, с помощта на информационна система от Службата за официални публикации на Европейските общности. При промяна на номерацията на членовете съответствието между старата и новата номерация е посочено в таблица на съответствието, която се съдържа в приложение II към кодифицираното решение.ê 62/403/EИО (адаптиран)2006/0099 (COD)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТАÖ относно Õ процедурата за предварителен преглед и консултация за някои законови, подзаконови и административни разпоредби, предвидени от държавите-членки в областта на транспортаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взе предвид разпоредбите на Договора за създаването на Европейската общност, и по-специално член Ö 71 Õ от него,като взеха предвид предложението на Комисията,като взеха предвид становището на Европейския икономически и социален комитет[5],като взеха предвид становището на Комитета на Регионите[6],в съответствие с процедурата, предвидена в член 251 от Договора[7],като имат предвид, че:ê1.  Решение на Съвета от 21 март 1962 година за създаване на процедура за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта[8] е било съществено изменяно[9]. С оглед постигане на яснота и рационалност посоченото решение следва да бъде кодифицирано.ê 62/403/EИО мотив 1 (адаптиран)2.  С оглед постигането на целите на Договора в рамките на Общата транспортна политика следва да се Ö утвърди Õ процедура за предварителен преглед и консултация за някои разпоредби, предвидени от държавите-членки в областта на транспорта.ê 62/403/EИО мотив 23.  Tакава процедура е полезна мярка за улесняване на по-тясното сътрудничество между държавите-членки и Комисията с оглед постигането на целите на Договора и за да се избегне за в бъдеще различното развитие на транспортните политики на държавите-членки.ê 62/403/EИО мотив 34.  като има предвид, че такава процедура също така цели да улесни постепенното въвеждане на Общата транспортна политика,ê 62/403/EИОПРИЕХА НАСТОЯЩОТО РЕШЕНИЕ:Член 1Когато държава-членка възнамерява да приеме в областта на железопътния, автомобилния или вътрешноводния транспорт законови, подзаконови и административни разпоредби, които по някакъв начин могат в значителна степен взаимно да си влияят с осъществяването на Общата транспортна политика, уведомява за това Комисията своевременно и в писмена форма, и същевременно уведомява останалите държави-членки.ê 73/402/EИО член 1Член 21. В рамките на два месеца от получаване на известието, посочено в член 1, Комисията изпраща становище или препоръка до заинтересованата държавата-членка; в същото време тя информира другите държави-членки за това.2. Всяка държава-членка може да представи на Комисията своите забележки по въпросната мярка; в същото време тя ги съобщава на другите държави-членки.3. Ако държава-членка поиска или ако Комисията счете за подходящо, Комисията се консултира с всички държави-членки относно въпросната мярка. В случая определен в параграф 4, такава консултация се осъществява в рамките на два месеца след събитието.4. По искане на държавата-членка, Комисията може да скъси срока, предвиден в параграф 1 или, ако тази държава се съгласи, да го удължи. Срокът се намалява на петнадесет дни, ако държавата-членка обяви, че предлаганата от нея мярка е спешна. Комисията информира държавите-членки за такова намаляване или удължаване на срока.5. Държавата-членка не въвежда в действие въпросната мярка до изтичане на срока предвиден в параграф 1 или в параграф 4, или след като Комисията е формулирала становището или препоръката си, освен в изключително спешен случай, изискващ незабавно действие от страна на държавата-членка. В такъв случай, държавата-членка информира незабавно Комисията и се следва процедурата, предвидена в настоящия член след събитието в рамките на два месеца от получаване на такава информация.êЧлен 3Решение на Съвета от 21 март 1962 година за създаване на процедура за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта се отменя.Позоваванията на отмененото решение се считат за позовавания на настоящото решение и се четат съгласно таблицата на съответствието в приложение II.ê 62/403/EИО член 3Член 4Адресати на настоящото решение са държавите-членки.Съставено в Брюксел на […]За Европейския парламент: За Съвета:Председател ПредседателéПРИЛОЖЕНИЕ IОтмененото решение и списък на неговите последователни измененияРешение на Съвета от 21 март 1962 година за създаване на процедура за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта | (ОВ от 3.4.1962 г., стр. 720/62) |Решение 73/402/ЕИО | (ОВ L 347, 17.12 1973 г., стр.) |________________ПРИЛОЖЕНИЕ IIТаблица на съответствиетоРешение на Съвета от 21 март 1962 година за създаване на процедура за предварителен преглед и консултация за някои законови, подзаконови и административни разпоредби, предвидени от държавите-членки в областта на транспорта | Настоящото решение |Членове 1 и 2 | Членове 1 и 2 |- | Член 3 |Член 3 | Член 4 |- | Приложение I |- | Приложение II |________________[1] COM(87) 868 PV.[2] Виж приложение 3 от част А на посочените заключения.[3] Изработено в съответствие със съобщението на Комисията до Европейския парламент и Съвета - Кодификация на acquis communautaire, COM(2001) 645 окончателен.[4] Виж приложение I към настоящото предложение.[5] OB C […], […], стр. […].[6] OB C […], […], стр. […].[7] OB C […], […], стр. […].[8] OВ от 3.4.1962 г., 720/62.[9] Виж приложение I.